b'\n_START_ARTICLE_\nVirgilijus Vladislovas Bulovas\n_START_SECTION_\nBiografija\n_START_PARAGRAPH_\n1955 m. baig\xc4\x97 Kauno Au\xc5\xa1ros berniuk\xc5\xb3 gimnazij\xc4\x85, 1960 m. Kauno politechnikos institut\xc4\x85, in\xc5\xbeinierius elektrotechnikas; specialyb\xc4\x97 \xe2\x80\x93 kompiuteriai. 1975 m. technikos moksl\xc5\xb3 daktaras._NEWLINE_1958 m. Kauno klinikin\xc4\x97s ligonin\xc4\x97s rentgenotechnikas. 1960 m. Kauno politechnikos instituto asistentas, 1962 m. vyr. d\xc4\x97stytojas. 1968 m. KPI Automatikos ir skai\xc4\x8diavimo technikos fakulteto prodekanas, 1976\xe2\x80\x931987 m. docentas, 1987 m. Specialist\xc5\xb3 tobulinimosi fakulteto dekanas. Apie 50 mokslini\xc5\xb3 straipsni\xc5\xb3 ir knyg\xc5\xb3 autorius, 2 i\xc5\xa1radim\xc5\xb3 bendraautoris._NEWLINE_1992\xe2\x80\x931996 m. Seimo narys, 1993\xe2\x80\x931996 m. Seimo deryb\xc5\xb3 su NVS \xc5\xa1alimis darbo grup\xc4\x97s vadovas, 1993\xe2\x80\x931996 m. Seimo delegacijos \xc5\xa0iaur\xc4\x97s Atlanto Asambl\xc4\x97joje pirmininko pavaduotojas. 1993 m. valstybin\xc4\x97s delegacijos deryboms su Rusijos Federacija vadovas._NEWLINE_1996 m. ir 2003\xe2\x80\x932004 m. LR vidaus reikal\xc5\xb3 ministras. 1997\xe2\x80\x932001 m. LR nepaprastasis ir \xc4\xafgaliotasis ambasadorius Kazachstane. 2001 m. LR vidaus reikal\xc5\xb3 viceministras, 2001\xe2\x80\x932005 m. \xe2\x80\x93 LR VRM sekretorius, v\xc4\x97liau \xe2\x80\x93 ministro patar\xc4\x97jas._NEWLINE_1997 m. kovo\xe2\x80\x93baland\xc5\xbeio m\xc4\x97n. Kauno miesto savivaldyb\xc4\x97s tarybos narys (LDDP s\xc4\x85ra\xc5\xa1e)._NEWLINE_Nuo 1963 m. TSKP narys. V\xc4\x97liau \xe2\x80\x93 LDDP narys.'